ai4bharat/Pralekha huggingface dataset:
নতুনওপুনর্নবীকরণযোগ্যজ্বালানিমন্ত্রক
ইন্টারসোলার ইউরোপ ২০২২ – এ যোগদানের জন্য শ্রী ভগবন্ত খুবা মিউনিখে পৌঁছলেন
নয়াদিল্লি, ১২ মে, ২০২২
নতুন ও পুনর্নবীকরণযোগ্য শক্তি দপ্তরের প্রতিমন্ত্রী শ্রী ভগবন্ত খুবা আজ ইন্টারসোলার ইউরোপ ২০২২ – এ যোগদান করার জন্য জার্মানীর মিউনিখে পৌঁছেছেন। ভারতে সৌরশক্তি বাজারে বিনিয়োগের লক্ষ্যে এই সম্মেলনে মন্ত্রী ভাষণ দেবেন।
মন্ত্রীকে স্বাগত জানান, মিঃ টোবিয়াস উইন্টার ডিরেক্টর ইন্দো-জার্মান এনার্জি ফোরাম এবং সুব্রক্ষ্মনিয়াম পুলিপাকা, ন্যাশনাল সোলার এনার্জি ফেডারেশন অফ ইন্ডিয়া’র মুখ্য কার্যনির্বাহী। মিউনিখে ভারতীয় বংশোদ্ভূতদের সঙ্গেও মন্ত্রী সাক্ষাৎ করেন। মন্ত্রী জানান, বৈদ্যুতিক যানবাহন উৎপাদকদের জন্য ভারতে ভালো সুযোগ রয়েছে।
পুর্নব্যবহারযোগ্য শক্তি ক্ষেত্রে ভারতে বিনিয়োগের সুযোগের বিষয়ে আলোচনা হয়।
SC/SB
(Visitor Counter : 82
অর্থ কমিশন
২০২১-২২ থেকে ২০২৫-২৬ পর্যন্ত পঞ্চদশ অর্থ কমিশনের প্রতিবেদন রাষ্ট্রপতির কাছে জমা পড়েছে
নয়াদিল্লি, ৯ নভেম্বর, ২০২০
শ্রী এন কে সিং-এর সভাপতিত্বে পঞ্চদশ অর্থ কমিশন আজ ২০২১-২২ থেকে ২০২৫-২৬ পর্যন্ত প্রতিবেদনটি রাষ্ট্রপতির কাছে জমা করেছে। প্রতিবেদন জমা দেওয়ার সময় কমিশনের সদস্য শ্রী অজয় নারায়ণ ঝা, অধ্যাপক অনুপ সিং, ডঃ অশোক লাহিড়ী এবং ডঃ রমেশ চাঁদ সভাপতি শ্রী সিং-এর সঙ্গে ছিলেন।
কাজকর্মের শর্তাবলী অনুযায়ী কমিশনকে ২০২১-২২ থেকে ২০২৫-২৬ পর্যন্ত সময়কালের একটি প্রতিবেদন জমা দেওয়ার দায়িত্ব অর্পণ করা হয়। চলতি বছরের ৩০ অক্টোবর নাগাদ এই প্রতিবেদনটি জমা দেওয়ার পূর্ব নির্ধারিত সূচি ছিল। গত বছর কমিশন ২০২০-২১-এর একটি প্রতিবেদন কেন্দ্রীয় সরকারের কাছে জমা দিয়েছে। এই প্রতিবেদনটি গত ৩০ জানুয়ারি সংসদে সরকারের পক্ষ থেকে পেশ করা হয়েছে। এবারের প্রতিবেদনে কমিশনকে বিভিন্ন বিষয়ে তাদের মতামত জানাতে বলা হয়েছিল। এই বিষয়গুলির মধ্যে ছিল সমানুপাতিক হারে কর ব্যবস্থার প্রচলন, স্থানীয় স্বশাসিত প্রতিষ্ঠানগুলিকে অনুদান, বিপর্যয় মোকাবিলায় সহায়তা প্রভৃতি। এছাড়াও, কমিশনকে বিভিন্ন ক্ষেত্রে যেমন বিদ্যুৎ, প্রত্যক্ষ সুবিধা হস্তান্তর, কঠিন বর্জ্য ব্যবস্থাপনা সহ একাধিক বিষয়ে রাজ্যগুলিকে প্রদেয় উৎসাহ ভাতার প্রাসঙ্গিকতাও খতিয়ে দেখতে বলা হয়। প্রতিরক্ষা ও অভ্যন্তরীণ নিরাপত্তার মতো গুরুত্বপূর্ণ ক্ষেত্রে পৃথক তহবিল সংস্থানের ব্যাপারেও বিভিন্ন দিক খতিয়ে দেখার জন্য কমিশনকে বলা হয়েছিল। এই প্রেক্ষিতে কমিশন তার কাজকর্মের শর্তাবলী অনুযায়ী সমস্ত দিক খতিয়ে দেখে সরকারের কাছে প্রতিবেদন জমা দিয়েছে। কমিশনের রিপোর্টটি চারটি খণ্ডে বিভক্ত হয়েছে। প্রথম দুটি খণ্ডে কমিশনের মূল প্রস্তাবগুলির উল্লেখ রয়েছে। তৃতীয় খণ্ডে কেন্দ্রীয় সরকারের কাজকর্মের বিভিন্ন দিক এবং যে সমস্ত বিষয় সরকার কমিশনকে খতিয়ে দেখার দায়িত্ব দিয়েছিল তার বিবরণী রয়েছে। এছাড়াও এই খণ্ডে কেন্দ্রীয় সরকার কমিশনকে যে সমস্ত বিষয় খতিয়ে দেখতে বলেছিল, সেগুলির অন্তর্বর্তীকালীন সমাধানের পরিকল্পনাও উল্লেখ করা হয়েছে। চতুর্থ খণ্ডে রাজ্যগুলিকে নিয়ে কমিশনের বিভিন্ন প্রস্তাব উল্লেখ করা হয়েছে। কমিশনের আজ জমা পড়া প্রতিবেদনটি সংসদে পেশ করার পর জনসমক্ষে প্রকাশ করা হবে। কমিশনের এবারের প্রতিবেদনের প্রচ্ছদ এবং শিরোনামেও অভিনবত্ব রয়েছে। প্রচ্ছদের শিরোনাম - ‘কোভিডের সময় অর্থ কমিশন'।
প্রধানমন্ত্রীরদপ্তর
প্রধানমন্ত্রী ২৭ আগস্ট বি-২০ ইন্ডিয়া শীর্ষ সম্মেলনে বক্তব্য রাখবেন
এই সম্মেলনের মূল ভাবনা আর.এ.আই.এস.ই. – দায়বদ্ধ , ত্বরান্বিত , উদ্ভাবনী , সুস্থায়ী  এবং ব্যবসা-বাণিজ্যে সাম্য 
নয়াদিল্লি, ২৬ আগস্ট, ২০২৩
প্রধানমন্ত্রী শ্রী নরেন্দ্র মোদী ২৭ আগস্ট বেলা ১২টায় নতুন দিল্লিতে বি-২০ শীর্ষ সম্মেলনে বক্তব্য রাখবেন।
বিশ্বের বিভিন্ন প্রান্ত থেকে নীতি নির্ধারক, ব্যবসা-বাণিজ্য জগতের শীর্ষ ব্যক্তিত্ব এবং বিশেষজ্ঞরা বি-২০ শীর্ষ সম্মেলনে অংশগ্রহণ করবেন। তাঁরা বিভিন্ন বিষয় নিয়ে আলাপ-আলোচনা চালাবেন। ‘বি-২০ ইন্ডিয়া’ ৫৪টি সুপারিশ এবং বিভিন্ন নীতি পরিবর্তনের জন্য ১৭২টি পদক্ষেপের সুপারিশ সম্বলিত একটি প্রস্তাবনা জি-২০ গোষ্ঠীর কাছে পেশ করবে।
‘বিজনেস-২০’ বা বি-২০ হল জি-২০ গোষ্ঠীর ব্যবসা-বাণিজ্য নিয়ে আলাপ-আলোচনা চালানোর সরকারি মঞ্চ। ২০১০ সালে বি-২০ প্রতিষ্ঠিত হয়। জি-২০ গোষ্ঠীর বিভিন্ন সংস্থার মধ্যে বি-২০-র ভূমিকা অত্যন্ত গুরুত্বপূর্ণ। এখানে বিভিন্ন সংস্থা এবং ব্যবসায়িক প্রতিষ্ঠানের প্রতিনিধিরাও রয়েছেন। আর্থিক উন্নতি এবং উন্নয়নে গতি আনতে বি-২০ গোষ্ঠী নীতিগত ক্ষেত্রে নানা ধরনের সুপারিশ করে থাকে।
২৫ আগস্ট থেকে ২৭ আগস্ট পর্যন্ত বি-২০-র শীর্ষ সম্মেলন অনুষ্ঠিত হচ্ছে। এর মূল ভাবনা আর.এ.আই.এস.ই. – দায়বদ্ধ , ত্বরান্বিত , উদ্ভাবনী , সুস্থায়ী  এবং ব্যবসা-বাণিজ্যে সাম্য । ২৭ আগস্টের সম্মেলনে ৫৫টি দেশের ১,৫০০-র বেশি প্রতিনিধি অংশগ্রহণ করবেন।
AC/CB/DM
(
স্বরাষ্ট্র মন্ত্রক
জাতীয় হস্তশিল্প দিবস উপলক্ষে কেন্দ্রীয় স্বরাষ্ট্র মন্ত্রী শ্রী অমিত শাহের শুভেচ্ছা
জাতীয় হস্তশিল্প দিবসে আমি আমাদের অসম্ভব প্রতিভাবান তন্তুবায় সমাজকে ঊষ্ণ শুভেচ্ছা জানাই
আমরা অত্যন্ত সৌভাগ্যবান যে, আমাদের এমন এক প্রাণবন্ত ঐতিহ্যসম্পন্ন হস্তশিল্প রয়েছে, যা সারা বিশ্বের স্বীকৃতি অর্জন করেছে এবং মোদী সরকার এই ক্ষেত্রকে আরও সক্ষম করে তুলতে কোনও প্রচেষ্টায় ত্রুটি রাখেনি
এবারের জাতীয় হস্তশিল্প দিবসে আসুন আমরা সকলে শপথ নিই যে, আমরা ভারতীয় তাঁত বস্ত্র পরবো এবং অন্যদেরকেও উৎসাহিত করবো
আমাদের প্রাচীণ হস্তশিল্প সমৃদ্ধ পরম্পরার প্রসার ও সংরক্ষণে এটাই সর্বোত্তম উপায়
নয়াদিল্লি, ০৭ অগাস্ট, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহ আজ জাতীয় হস্তশিল্প দিবস উপলক্ষে শুভেচ্ছা জানিয়েছেন। একগুচ্ছ ট্যুইটে শ্রী শাহ জানিয়েছেন, “জাতীয় হস্তশিল্প দিবসে আমাদের অসম্ভব প্রতিভাবান তন্তুবায় সমাজ ও এর সঙ্গে যুক্ত ব্যক্তিদের ঊষ্ণ শুভেচ্ছা জানাই”।
তিনি আরও বলেন, “আমরা অত্যন্ত সৌভাগ্যবান যে, আমাদের এমন এক প্রাণবন্ত ঐতিহ্যসম্পন্ন হস্তশিল্প রয়েছে, যা সারা বিশ্বের স্বীকৃতি অর্জন করেছে এবং মোদী সরকার এই ক্ষেত্রকে আরও সক্ষম করে তুলতে কোনও প্রচেষ্টায় ত্রুটি রাখেনি”।
“এবারের জাতীয় হস্তশিল্প দিবসে আসুন আমরা সকলে শপথ নিই যে, আমরা ভারতীয় তাঁত বস্ত্র পরবো এবং এজন্য অন্যদেরকেও উৎসাহিত করবো। আমাদের প্রাচীণ হস্তশিল্প সমৃদ্ধ পরম্পরার প্রসার ও সংরক্ষণে এটাই সর্বোত্তম উপায়”, বলে স্বরাষ্ট্র মন্ত্রী অভিমত প্রকাশ করেন।
CG/BD/SB
(Visitor Counter : 169
প্রধানমন্ত্রীরদপ্তর
অভিষেকের পর রাজা তৃতীয় চার্লস এবং রানী ক্যামিল্লা’কে অভিনন্দন জানালেন প্রধানমন্ত্রী
নয়াদিল্লি, ৬ মে, ২০২৩
প্রধানমন্ত্রী শ্রী নরেন্দ্র মোদী অভিষেক উপলক্ষে রাজা তৃতীয় চার্লস এবং রানী ক্যামিল্লা’কে অভিনন্দন জানালেন।
প্রধানমন্ত্রী এক ট্যুইটে বলেছেন:
“তাঁদের অভিষেকের জন্য রাজা তৃতীয় চার্লস এবং রানী ক্যামিল্লা’কে উষ্ণ অভিনন্দন। আমরা নিশ্চিত যে আগামীদিনে ভারত-ব্রিটেন সম্পর্ক আরও জোরদার হবে। @RoyalFamily”
PG/AC/NS
(
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুনদিল্লি, ১৪ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
প্রধানমন্ত্রী শ্রী নরেন্দ্র মোদী আজ করোনা ভাইরাসের মোকাবিলায় জাতির উদ্দেশে এক ভাষণে সহ নাগরিকদের কাছে সাতটি বিষয়ে সঙ্গ প্রার্থনা করেন।
প্রথমত : বাড়িতে বয়স্ক মানুষদের প্রতি বিশেষ লক্ষ্য রাখবেন। বিশেষ করে, এমন ব্যক্তি, যাঁদের পুরনো রোগ আছে, তাঁদের প্রতি অতিরিক্ত যত্নশীল হতে হবে। তাঁদের করোনা থেকে অনেক সামলে রাখতে হবে।
দ্বিতীয়ত : লকডাউন এবং সামাজিক দূরত্বের ‘লক্ষ্মণ রেখা’ সম্পূর্ণ রূপে পালন করতে হবে, বাড়িতে তৈরি ফেস কভার বা মাস্ক অবশ্যই ব্যবহার করতে হবে।
তৃতীয়ত : নিজেদের রোগ প্রতিরোধ ক্ষমতা বৃদ্ধির জন্য আয়ুষ মন্ত্রকের নির্দেশাবলী পালন করা উচিৎ।
চতুর্থত : করোনা সংক্রমণ প্রতিহত করতে আরোগ্য সেতু মোবাইল অ্যাপ অবশ্যই ডাউনলোড করা দরকার। অন্যদেরও এই অ্যাপ ডাউনলোড করতে উৎসাহিত করার কথা বলেন প্রধানমন্ত্রী।
পঞ্চমত : যতটা সম্ভব প্রতিবেশী গরিব পরিবারগুলির দেখাশোনা করতে হবে । তাঁদের খাদ্যের প্রয়োজন মেটাতে সাহায্য করা প্রয়োজন।
ষষ্ঠত : যাদের নিজেদের ব্যবসা আছে বা যারা শিল্পোদ্যোগী,তারা, তাদের সংস্থার কর্মরত মানুষদের প্রতি সংবেদনশীল হন, কাউকে চাকরি থেকে বিতাড়িত করবেন না ,যাতে এই সব মানুষের জীবিকা সঙ্কট হয়।
সপ্তমত : দেশের ‘করোনা যোদ্ধা’, আমাদের চিকিৎসক, নার্স, সাফাই কর্মী ও পুলিশ কর্মীদের যথাযোগ্য সম্মান দিতে হবে।
স্বাস্থ্য ও পরিবারকল্যাণ মন্ত্রক, রাজ্যগুলির সঙ্গে স্বাস্থ্য পরিকাঠামো বৃদ্ধির জন্য কাজ করে চলেছে। এ পর্যন্ত কোভিড-১৯ এ আক্রান্ত রোগীদের জন্য ৬০২টি হাসপাতাল প্রস্তুত রাখা হয়েছে। এছাড়া ১,০৬,৭১৯টি আইসোলেশন ওয়ার্ড এবং ১২,০২৪টি আই সি ইউ বেডের ব্যবস্থা করা হয়েছে।
ঘনবসতিপূর্ণ অঞ্চলে কোভিড-১৯এর সংক্রমণের বিস্তার নিয়ন্ত্রণের জন্য ভারত সরকারের উপদেষ্টা প্রদানকারী প্রধান বৈজ্ঞানিক কার্যালয় সাধারণ একটি নির্দেশিকা জারি করছে। শৌচালয় বা সাধারণ স্নানাগার যেখানে এক সাথে অনেক মানুষ এই সুবিধা ভাগ করেন, সেইসব জায়গার বিষয়টি এখানে বিশেষভাবে উল্লেখ করা হয়েছে।
শেষ পাওয়া খবরে দেশে গতকাল থেকে আজ শেষ খবর পাওয়া পর্যন্ত আরো ১২১১ জন এই ভাইরাসে সংক্রমিত হয়েছেন এবং ৩৬ জন মারা গেছেন। ১০৩৬ জন সুস্থ হয়ে বাড়ী ফিরে গেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড – ১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলের আটটি রাজ্যে করোনার প্রকোপ উল্লেখযোগ্যভাবে হ্রাস পেয়েছে বলে কেন্দ্রীয় মন্ত্রী ডক্টর জিতেন্দ্র সিং জানিয়েছেন
নতুন দিল্লি, ০৩ জুলাই, ২০২১
উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং জানিয়েছেন যে, মেঘালয় বাদে উত্তর-পূর্বাঞ্চলের সব কটি রাজ্যে করোনার প্রকোপ উল্লেখযোগ্যভাবে হ্রাস পেয়েছে। উত্তর-পূর্বাঞ্চলের রাজ্যগুলির করোনা পরিস্থিতি নিয়ে আজ তিনি এক পর্যালোচনা বৈঠক করেন। বৈঠকে উত্তর-পূর্বাঞ্চলের রাজ্যগুলির করোনা পরিস্থিতির কথা জেনে তিনি সন্তোষ প্রকাশ করে বলেন যে, উত্তর-পূর্বাঞ্চলের প্রতিটি রাজ্য করোনা পরিস্থিতি দেশের অন্যান্য রাজ্যের মতোই জাতীয় হার অনুযায়ী কমছে। ব্যতিক্রম একমাত্র মেঘালয়। সেখানকার রিভৈ জেলার একটি সংশোধনাগার থেকে করোনার সংক্রমণ ঘটেছে।
ডক্টর জিতেন্দ্র সিং জানান, উত্তর-পূর্বাঞ্চলের রাজ্যগুলিতে গত ৩০ জুন করোনা সংক্রমিতের হার ছিল ৩.৯৬ শতাংশ। গত ২ জুলাই নেমে হয়েছে ২.৯৪ শতাংশ। যা জাতীয় হারের সমান।
আজকের এই বৈঠকে উত্তর-পূর্বাঞ্চলের আটটি রাজ্যের স্বাস্থ্য সচিব ও অন্যান্য আধিকারিকরা উপস্থিত ছিলেন। এই রাজ্যগুলি হচ্ছে আসাম, মেঘালয়, ত্রিপুরা, অরুণাচল প্রদেশ, সিকিম, মনিপুর, মিজোরাম ও নাগাল্যান্ড। এছাড়াও ওই বৈঠকে উত্তর-পূর্বাঞ্চল উন্নয়ন মন্ত্রকের সচিব ও যুগ্ম সচিব এবং স্বাস্থ্য ও পরিবার কল্যাণ মন্ত্রকের উত্তর-পূর্বাঞ্চলের দায়িত্বপ্রাপ্ত যুগ্ম সচিব ছাড়াও নীতি আয়োগের পদস্থ আধিকারিকরা উপস্থিত ছিলেন।
CG/ SB
(Visitor Counter : 147
প্রধানমন্ত্রীরদপ্তর
ছট পূজা উপলক্ষের প্রধানমন্ত্রীর শুভেচ্ছা
নয়াদিল্লি, ০২ নভেম্বর, ২০১৯
পবিত্র ছট পূজা উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়ে বলেছেন, “মহাপর্ব ছট – এর পবিত্র উৎসব উপলক্ষে দেশবাসীকে আমার আন্তরিক শুভেচ্ছা। সূর্যদেব তাঁর তেজ এবং আভা দিয়ে আমাদের সবাইকে সর্বদা আলোকিত রাখুন এবং আমাদের দেশ সাফল্য ও সমৃদ্ধির নিত্য নতুন সোপান অতিক্রম করুক”।
CG/SB/SB
(Visitor Counter : 45
যুবওক্রীড়াবিষয়কমন্ত্রক
মিশন অলিম্পিক সেল মার্কিন যুক্তরাষ্ট্রে বজরঙ্গ পুনিয়ার এক মাসের প্রশিক্ষণ শিবিরে অংশগ্রহণের প্রস্তাব অনুমোদন করেছে
নয়াদিল্লি, ২৮ নভেম্বর, ২০২০
কুস্তিগির বজরঙ্গ পুনিয়ার জন্য মার্কিন যুক্তরাষ্ট্রে এক মাসের প্রশিক্ষণ শিবিরে অংশগ্রহণের অনুমতি মিলেছে। মিশন অলিম্পিক সেলে ৫০তম বৈঠকে গত ২৬ তারিখ এই সিদ্ধান্ত গৃহীত হয়। আগামী মাসের ৪ তারিখ থেকে মার্কিন যুক্তরাষ্ট্রের মিসিগানে ক্লিফকেন রেসলিং ক্লাবে এই শিবির শুরু হচ্ছে। চলবে ২০২১ – এর তেসরা জানুয়ারি পর্যন্ত।
কুস্তিগির বজরঙ্গ সাই – এর সোনেপত কেন্দ্রে করোনা ভাইরাস লকডাউনের পর প্রশিক্ষণ পর্ব শুরু করেছিলেন। এবার তিনি প্রশিক্ষণের জন্য মার্কিন যুক্তরাষ্ট্রে যাবেন। এই প্রশিক্ষণ শিবিরে অংশ নেওয়ার জন্য সঙ্গে থাকবেন তাঁর প্রশিক্ষক এমজারিওস বেন্টিনিডিস এবং ফিজিও ধনঞ্জয়। মার্কিন যুক্তরাষ্ট্রের মিসিগানে এই প্রশিক্ষণ শিবিরে কুস্তিগির বজরঙ্গ বিশ্ব তালিকায় ওপরের দিকে থাকা আন্তর্জাতিক কুস্তিগিরদের সঙ্গে প্রশিক্ষণে অংশ নেবেন। এই প্রশিক্ষণ শিবিরের প্রধান দায়িত্বে রয়েছেন দু’বারের অলিম্পিক জয়ী প্রখ্যাত কুস্তিগির সেরগেই বেলোগ্লাজভ।
কুস্তিগির বজরঙ্গ ইতিমধ্যেই টোকিও অলিম্পিকে অংশগ্রহণের যোগ্যতা অর্জন করেছেন। ২০১৯ বিশ্ব কুস্তি চ্যাম্পিয়ন শিপে বজরঙ্গ অলিম্পিকে অংশগ্রহণের ছাড়পত্র গ্রহণ করেন।
অর্থমন্ত্রক
জিএসটি রূপায়ণে রাজস্ব ক্ষতির পরিপ্রেক্ষিতে রাজ্যগুলিকে পাঁচ বছরের জন্য জিএসটি ক্ষতিপূরণ
নয়াদিল্লি, ১৯ জুলাই, ২০২২
সংবিধান আইন  ২০১৬’র ১৮ নম্বর ধারানুযায়ী সংসদ আইন মোতাবেক পণ্য পরিষেবা কর পরিষদের প্রস্তাব মতো রাজ্যগুলিকে জিএসটি রূপায়ণে রাজস্ব ক্ষতির কারণে ৫ বছরের জন্য আর্থিক ক্ষতিপূরণ মেটানোর কথা। কেন্দ্রীয় অর্থ প্রতিমন্ত্রী শ্রী পঙ্কজ চৌধুরী এক লিখিত জবাবে আজ রাজ্যসভায় একথা জানিয়েছেন। মন্ত্রী আরও জানান, লক্ষ্ণৌতে ৪৫তম জিএসটি পরিষদের বৈঠকে রাজ্য ও কেন্দ্রশাসিত অঞ্চলগুলিকে ক্ষতিপূরণ প্রদান ও সম্পদ বৃদ্ধির বিষয়ে বিস্তারিত আলোচনা হয়েছে। পরিষদের সিদ্ধান্ত অনুযায়ী, দুটি মন্ত্রী গোষ্ঠী গঠিত হয়েছে। একটি হ’ল – জিএসটি-র পদ্ধতিগত সংস্কার সংক্রান্ত এবং অন্যটি হ’ল – জিএসটি হারে যৌক্তিকতা বিষয়ক। জিএসটি হারের যৌক্তিকতা বিষয়ক মন্ত্রী গোষ্ঠী তাদের অন্তর্বর্তী রিপোর্টটি পেশ করেছে। তাতে জিএসটি হার এবং ছাড়ে কিছু পরিবর্তনের উল্লেখ রয়েছে। এগুলি নিয়ে চণ্ডীগড়ে জিএসটি পরিষদের বৈঠকে আলোচনা হয়েছে।
শ্রী চৌধুরী আরও জানান, জিএসটি পরিষদের সিদ্ধান্ত অনুযায়ী, কেন্দ্র ও রাজ্যের নিয়মিত ধারাবাহিক সংস্কারের ফলে জিএসটি রাজস্ব আদায় সাম্প্রতিক মাসগুলিতে ব্যাপক বৃদ্ধি পেয়েছে। ২০২২-২৩ – এর প্রথম ত্রৈমাসিকে জিএসটি বাবদ মাসিক আদায় গড়ে বেড়ে দাঁড়িয়েছে ১ লক্ষ ৫১ হাজার কোটি টাকা। গত বছরের প্রথম ত্রৈমাসিকে মাসিক গড় আদায় যেখানে ছিল ১ লক্ষ ১০ হাজার কোটি টাকা। এই বৃদ্ধির হার ৩৭ শতাংশ বলে মন্ত্রী জানান।
তিনি বলেন, কয়েকটি রাজ্য জিএসটি ক্ষতিপূরণের পাঁচ বছরের সময়সীমা আরও বাড়ানোর প্রস্তাব দিয়েছে। রাজ্যগুলিকে আর্থিক ক্ষতিপূরণে জিএসটি আইন, ২০১৭’র ৭ নম্বর ধারায় বলা হয়েছে যে, জিএসটি রূপায়ণে রাজ্যগুলির রাজস্ব আদায়ে ক্ষতি ৫ বছরের জন্যই মেটানো হবে। ২০১৫-১৬ অর্থবর্ষকে ভিত্তি করে এই অন্তর্বর্তী সময়কালে রাজস্ব আদায়ে রাজ্যগুলির বার্ষিক আর্থিক বৃদ্ধি ১৪ শতাংশ সুরক্ষিত রাখার কথা বলা হয়েছে। সেই মতো, রাজস্ব আদায়ে রাজ্যগুলিতে কোনও রকম ঘাটতি হলে, তা মেটানোর সংস্থান রাখা হয়। ২০১৭-১৮ থেকে ২০২২-২৩ সময়কালে রাজ্য ও কেন্দ্রশাসিত অঞ্চলগুলির জিএসটি ক্ষতিপূরণ বাবদ বকেয়া বিস্তারিত বিবরণ এই লিঙ্কে দেওয়া আছে - https://static.pib.gov.in/WriteReadData/specificdocs/documents/2022/jul/doc202271971401.pdf
PG/AB/SB
(Visitor Counter : 90
বিজ্ঞানওপ্রযুক্তিমন্ত্রক
হোম আইসোলেশনে থাকা কোভিড রোগীদের অক্সিজেন-বর্ধক যন্ত্র বা ওইইউ সরবরাহের জন্য সিএসআইআর-সিএমইআরআই-এর প্রয়াসের প্রশংসা করলেন কেন্দ্রীয় অতিক্ষুদ্র, ক্ষুদ্র, মাঝারি শিল্পোদ্যোগ মন্ত্রকের যুগ্ম অধিকর্তা
দুর্গাপুরে সিএসআইআর-সিএমইআরআই-এর অধিকর্তা গুজরাটে এমএসএমই কমিশনারের কাছে কম্প্রেসার এবং জিওলাইট-এ মাশুল তুলে নেওয়ার আর্জি জানালেন
নতুন দিল্লি, ৩০ এপ্রিল, ২০২১
দেশে কোভিড সংক্রমণের বৃদ্ধির জেরে কোভিড আক্রান্ত রোগীদের চিকিৎসায় ব্যবহৃত অক্সিজেনের সঙ্কট দূর করতে এগিয়ে এলো দুর্গাপুরের সিএসআইআর-সিএমইআরআই। মহারাষ্ট্র-গুজরাট-সহ সমস্ত সঙ্কটপূর্ণ রাজ্যগুলিকে অক্সিজেন-বর্ধক যন্ত্র বা ওইইউ সরবরাহ করতে এগিয়ে এসেছে এই সংস্থা। বৃহস্পতিবার সন্ধ্যায় আমেদাবাদের অতি ক্ষুদ্র, ক্ষুদ্র ও মাঝারি শিল্পোদ্যোগ মন্ত্রক  আয়োজিত এক ওয়েবিনারে সিএসআইআর-সিএমইআরআই-এর তৈরি অক্সিজেন-বর্ধক যন্ত্রটির বিষয়ে বক্তব্য রাখতে গিয়ে সংস্থার অধিকর্তা অধ্যাপক হরিশ হিরানী বলেন, স্বভাবিক ভাবে অক্সিজেন নিতে অসমর্থ কোভিড রোগীদের জীবন রক্ষায় প্রয়োজনে বাইরে থেকে অক্সিজেন দেওয়া অত্যন্ত জরুরী। এক্ষেত্রে, সিএসআইআর-সিএমইআরআই-এর তৈরি এই ওইইউ অক্সিজেনের চাহিদা-সম্পন্ন রোগীর জীবন বাঁচাতে গুরুত্বপূর্ণ ভূমিকা পালন করে। তিনি বলেন, তেল ছাড়া পরিচালিত এই ওইইউ-এর কম্প্রেসার চিকিৎসা কাজে ভাল ফল দেয়। জিওলাইট-ও গুরুত্বপূর্ণ ভূমিকা নিয়ে থাকে চিকিৎসা ক্ষেত্রে । অধ্যাপক  হিরানী-র মতে, সিএসআইআর-সিএমইআরআই-এর যন্ত্রটি নিয়ে এসেছে চিকিৎসার কাজে ব্যবহারের জন্য, সেটি সঙ্কাটাপন্ন রোগীর ক্ষেত্রে কাজে দেবে। কারণ, অনেক সময় অক্সিজেন সিলিন্ডারগুলিতে সামান্য ছিদ্র থাকায় সেই সিলিন্ডারগুলি রোগীদের চিকিৎসায় ব্যবহার করলে ঝুঁকি থেকে যায়। এছাড়া সিলিন্ডার পরিবহণেরও অর্থ ব্যয় বেশি হয়।
কথা প্রসঙ্গে অধ্যাপক ডঃ হিরানী গুজরাটের এমএসএমই কমিশনার শ্রী রঞ্জিত কুমার এস-এর কাছে কম্প্রেসার, জিওলাইটের শুল্ক তুলে নেওয়ার অনুরোধ জানান। শ্রী কুমার ওয়েবিনারে অংশগ্রহণকারী অতিক্ষুদ্র, ক্ষুদ্র, মাঝারি উদ্যোগগুলির আধিকারিকদের কাছে সহায়সম্পদের একটি সম্পূর্ণ তালিকা তৈরির অনুরোধ জানান এবং একই সঙ্গে উৎসাহী উদ্যোগপতিদের এই অভিনব যন্ত্রটির উৎপাদন তাদের কারখানাগুলিতে শুরু করার আহ্বান জানান।
ওয়েবিনারের প্রধান বক্তা হিসেবে জানান, তাঁর সংস্থা ওইইউ যন্ত্রটির প্রতিরূপ তৈরি করতে মোটামোটি ৩৫ হাজার টাকা প্রয়োজন হয়। তবে, উৎপাদন বেড়ে গেলে সেই মূল্য অনেকটাই কমে আসে। এই যন্ত্রটি তৈরি করার জন্য যাবতীয় সাহায্যের আশ্বাস দিয়েছেন অধ্যাপক ডঃ হিরানী। প্রসঙ্গত, এই ওয়েবিনারে এছাড়াও বক্তব্য রাখেন কেন্দ্রীয় অতিক্ষুদ্র, ক্ষুদ্র ও মাঝারি উদ্যোগের যুগ্ম অধিকর্তা শ্রী বিকাশ গুপ্তা। তিনি বর্তমানে আমেদাবাদে কাজ করছেন। এছাড়া এমএসএমই-জিআই, আমেদাবাদ-এর উপ-অধিকর্তা, আইইডিএস শ্রী পি এন সোলাঙ্কি ওয়েবিনারে তাঁর মূল্যবান বক্তব্য রাখেন।
শ্রী গুপ্তা সিএসআইআর-সিএমইআরআই-এর প্রযুক্তিটির প্রশংসা করে বলেন, হোম আইসোলেশনে থাকা কোভিড রোগীদের ক্ষেত্রে এই যন্ত্রটি বিশেষ সহায়কের ভূমিকা নেবে। এছাড়াও ছোট হাসপাতালগুলিতেও এই যন্ত্রটি কাজে লাগবে। পাশাপাশি, অতিক্ষুদ্র, ক্ষুদ্র ও মাঝারি উদ্যোগগুলির উৎপাদন কেন্দ্রগুলির কাছেও বিশেষ গুরুত্বপূর্ণ হয়ে উঠবে, কারণ, এই সব ছোট ছোট উদ্যোগগুলি স্ব স্ব রাজ্য ক্ষেত্রে হাসপাতালগুলির কাছে চাহিদাসম্পন্ন মঞ্চ হিসেবে পরিচিত হবে। শ্রী সোলাঙ্কির বক্তব্য অনুযায়ী গুজরাটের ছোট ছোট উদ্যোগগুলির কাছে ব্যাপক সুযোগ তুলে দিয়েছে সিএসআইআর-সিএমইআরআই-এর এই উদ্যোগ। তিনি এও আশাপ্রকাশ করেন যে, ভবিষ্যতে ভারতবর্ষ একটি অন্যন্য দেশ হয়ে উঠবে অক্সিজেন কনসেনট্রেটর রপ্তানির ক্ষেত্রে।
SSS/SS/AS/
(Visitor Counter : 45
আদিবাসীবিষয়কমন্ত্রক
দেশের স্বাধীনতা সংগ্রামী আদিবাসী মানুষের আত্মবলিদান ও অবদানের যথাযোগ্য স্বীকৃতি দিতে আদিবাসী বিষয়ক মন্ত্রক আদিবাসী স্বাধীনতা সংগ্রামীদের নিয়ে সংগ্রলায় গড়ে তুলছে
নয়াদিল্লি, ১১ অগাস্ট, ২০২০
কেন্দ্রীয় আদিবাসী বিষয়ক মন্ত্রক আদিবাসী স্বাধীনতা সংগ্রামীদের নিয়ে একটি সংগ্রহালয় গড়ে তুলছে। ভারতের স্বাধীনতা সংগ্রামে আদিবাসী মানুষের অবদানকে যথার্থ স্বীকৃতি দিতে এই মিউজিয়ামটি গড়ে তোলার পরিকল্পনা হয়েছে। উল্লেখ করা যেতে পারে, প্রধানমন্ত্রী ২০১৬’র ১৫ই অগাস্ট স্বাধীনতা দিবসের ভাষণে আদিবাসী স্বাধীনতা সংগ্রামীদের নিয়ে একটি সংগ্রহালয় গড়ে তোলার কথা ঘোষণা করেছিলেন। প্রধানমন্ত্রী ঐ ভাষণে বলেছিলেন, যে রাজ্যগুলিতে আদিবাসীরা বসবাস করেন, সেখানে সরকার স্থায়ী সংগ্রহালয় গড়ে তোলার ব্যাপারে আগ্রহী। সরকার বিভিন্ন রাজ্যে এ ধরনের সংগ্রহালয় গড়ে তুলতে রাজ্য সরকারগুলিকে সাহায্য করবে, যাতে আগামী প্রজন্ম আদিবাসী মানুষের ক্ষমতায়ন ও আত্মবিসর্জন সম্পর্কে জানতে পারে।
প্রধানমন্ত্রীর নির্দেশ অনুযায়ী, এ ধরনের প্রতিটি সংগ্রহালয় ভার্চ্যুয়াল রিয়ালিটি, অগমেন্টেড রিয়ালিটি থ্রিডি/সেভেনডি হলোগ্রাফিক প্রোজেকশন – এর মতো অত্যাধুনিক প্রযুক্তিগুলির প্রয়োগ করা হবে।
সংগ্রহালয়গুলিতে পার্বত্য ও অরণ্য এলাকায় তাঁদের অধিকার স্থাপনে সংগ্রামের নানা কাহিনী চিত্র প্রদর্শন ও অন্যান্য আলোকচিত্রের মাধ্যমে তুলে ধরা হবে। কেন্দ্রীয় আদিবাসী বিষয়ক মন্ত্রক এ ধরনের সংগ্রহালয় গড়ে তুলতে রাজ্যগুলির সঙ্গে একাধিকবার আলাপ-আলোচনা করেছে। এমনকি, এ ধরনের সংগ্রহালয় গড়ে তোলার যাবতীয় অনুমোদনের জন্য মন্ত্রকের সচিবের নেতৃত্বে জাতীয় স্তরে একটি কমিটি গঠন করা হয়েছে। এই কমিটি সংগ্রহালয়ের কাজকর্মের অগ্রগতির ওপর নজর রাখবে। ইতিমধ্যেই পাঞ্জাবে বিরাসত-ই-খালসা সংগ্রহালয়, ভোপালে মানব সংগ্রহালয়, গুজরাটে আদিবাসী স্বাধীনতা সংগ্রামীদের নিয়ে অত্যাধুনিক একটি সংগ্রহালয় গড়ে তোলার ব্যাপারে ইতিমধ্যেই সিদ্ধান্ত হয়েছে। মন্ত্রক আরও ৮টি রাজ্যে আদিবাসী স্বাধীনতা সংগ্রামীদের নিয়ে সংগ্রহালয় স্থাপনে অনুমতি দিয়েছে।
ইতিমধ্যেই মন্ত্রকের পক্ষ থেকে যে ৯টি এ ধরনের সংগ্রহালয় গড়ে তোলার অনুমতি দেওয়া হয়েছে, তার মধ্যে ২টির কাজ প্রায় শেষ পর্যায়ে রয়েছে এবং বাকি ৭টির ক্ষেত্রে কাজকর্ম বিভিন্ন পর্যায়ে রয়েছে। ২০২২ সালের শেষ নাগাদ সবকটি সংগ্রহালয় চালু হয়ে যাবে বলে মনে করা হচ্ছে। ভবিষ্যতেও রাজ্যগুলির সহায়তায় এ ধরনের নতুন সংগ্রহালয় স্থাপনে অনুমতি দেওয়া হবে। এখনও পর্যন্ত যে ৯টি রাজ্যে স্বাধীনতা সংগ্রামে আদিবাসী মানুষের আত্মবিসর্জন ও অবদানকে যথাযোগ্য স্বীকৃতি জানাতে সংগ্রহালয় স্থাপনের সিদ্ধান্ত হয়েছে, সেগুলি হ’ল – গুজরাট, ঝাড়খন্ড, অন্ধ্রপ্রদেশ, ছত্তিশগড়, কেরল, মধ্যপ্রদেশ, তেলেঙ্গানা, মণিপুর এবং মিজোরাম।
(CG/BD/SB
ভারতের প্রতিযোগিতা কমিশন
আদানী পোর্টস অ্যান্ড স্পেশাল ইকোনমিক জোন লিমিটেড কর্তৃক কৃষ্ণপত্তনম পোর্ট কোম্পানি লিমিটেডের অধিগ্রহণের প্রস্তাবে সিসিআই – এর অনুমোদন
নয়াদিল্লি, ২৩ জুলাই, ২০২০
ভারতের প্রতিযোগিতা কমিশন  আদানী পোর্টস অ্যান্ড স্পেশাল ইকোনমিক জোন লিমিটেড কর্তৃক কৃষ্ণপত্তনম পোর্ট কোম্পানি লিমিটেডের অধিগ্রহণের প্রস্তাব অনুমোদন করেছে। প্রস্তাবিত এই অধিগ্রহণের মধ্যে, কৃষ্ণপত্তনম পোর্ট কোম্পানি লিমিটেডের সামগ্রী পরিচালনা নিয়ন্ত্রণ ব্যবস্থা সহ ইক্যুইটি শেয়ারের বিষয়গুলি রয়েছে।
আদানী পোর্টস্ গ্রাহক -কেন্দ্রিক এমন এক সুসংবদ্ধ বন্দর পরিকাঠামো পরিষেবা প্রদানকারী সংস্থা, যেটির দেশের ১০টি বন্দরে কাজকর্ম পরিচালনার অভিজ্ঞতা রয়েছে। আদানী পোর্টস অ্যান্ড স্পেশাল ইকোনমিক জোন লিমিটেড বন্দরগুলিতে জাহাজের প্রবেশ ও প্রস্থান সহ নোঙর, বার্থের সুবিধা প্রদান করা, পণ্য পরিচালনা, অভ্যন্তরীণ পরিবহণ, পণ্য মজুত ও তার ব্যবস্থাপনা, প্রক্রিয়াকরণ সহ সড়ক বা রেলপথে পণ্য সামগ্রী প্রেরণের মতো লজিস্টিক ক্ষেত্রে কাজকর্ম পরিচালনা করে থাকে।
কৃষ্ণপত্তনম পোর্ট কোম্পানি লিমিটেড অন্ধ্রপ্রদেশের কৃষ্ণপত্তনমে গভীর জলবন্দর নির্মাণ ও তার পরিচালনার কাজে যুক্ত রয়েছে।
(CG/BD/SB
নির্বাচনকমিশন
নির্বাচন কমিশন ২৫৩টি নিবন্ধীকৃত অস্বীকৃত রাজনৈতিক দল নিষ্ক্রিয় থাকার কারনে ১৯৬৮ সালে প্রতীক সংক্রান্ত নির্দেশের সুবিধা না দেওয়ার সিদ্ধান্ত নিয়েছে
নয়াদিল্লি, ১৩ সেপ্টেম্বর, ২০২২
ভারতের মুখ্য নির্বাচন কমিশনার শ্রী রাজীব কুমার এবং নির্বাচন কমিশনার শ্রী অনুপ চন্দ্র পান্ডে মঙ্গলবার ১৩ সেপ্টেম্বর নিবন্ধীকৃত অস্বীকৃত রাজনৈতিক দল হিসেবে আরও ৮৬টি দলকে চিহ্নিত করেছেন। এছাড়াও ২৫৩টি নিবন্ধীকৃত অস্বীকৃত রাজনৈতিক দলকে নিষ্ক্রিয় বলে ঘোষণা করা হয়েছে। এর ফলে ২৫ মে থেকে এ পর্যন্ত ৫৩৭টি নিবন্ধীকৃত অস্বীকৃত রাজনৈতিক দলের বিরুদ্ধে কমিশন ব্যবস্থা নিল।
জনপ্রতিনিধিত্ব আইনের ২৯ ক ধারায় কোনো রাজনৈতিক দল যদি তার নাম, সদর দপ্তর, দলের কার্যনির্বাহিনী সদস্য, ঠিকানা এবং প্যানের পরিবর্তন করে তাহলে কমিশনকে তৎক্ষণাৎ তা জানাতে হবে। বিভিন্ন রাজ্য ও কেন্দ্রশাসিত অঞ্চলের মুখ্য নির্বাচনী আধিকারিকরা তথ্য যাচাই করতে গিয়ে ৮৬টি এ ধরনের দলের কোনো অস্তিত্ব খুঁজে পায়নি। ২৫ মে কমিশন মোট ৮৭টি এ ধরনের দলের কোনো অস্তিত্ব নেই বলে জানিয়েছে।
এর আগে বিহার, দিল্লি, কর্ণাটক, মহারাষ্ট্র, তামিলনাড়ু, তেলেঙ্গানা এবং উত্তরপ্রদেশের মুখ্য কার্যনির্বাহী আধিকারিকরা জানিয়েছেন ২৫৩টি নিবন্ধীকৃত অস্বীকৃত রাজনৈতিক দলের বিরুদ্ধে ব্যবস্থা নিতে সুপারিশ করেছে। এই দলগুলি নিষ্ক্রিয়। এদের কাছে চিঠি পাঠালেও এরা যোগাযোগ করেনি। শুধু তাই নয় ২০১৪ এবং ২০১৯এর লোকসভা নির্বাচন ও সংশ্লিষ্ট রাজ্যগুলির বিধানসভা নির্বাচনে দলগুলি অংশও নেয়নি।
১৯৬৮ সালের প্রতীক সংক্রান্ত নির্দেশাবলী ১০এ বি অনুচ্ছেদে বলা হয়েছে ৬৬টি দল একই নির্বাচনী প্রতীক বরাদ্দ করার জন্য অনুরোধ জানায়। এই প্রসঙ্গে উল্লেখযোগ্য রাজনৈতিক দলের স্বীকৃতি পেতে হলে রাজ্যের ক্ষেত্রে বিধানসভা নির্বাচনে প্রাপ্ত ভোটের ৫ শতাংশ পেতে হবে। কিন্তু সংশ্লিষ্ট দলগুলি ওই পরিমান ভোট পায়নি।
কমিশন সব দিক বিবেচনা করে সিদ্ধান্ত নিয়েছে নিবন্ধীকৃত অস্বীকৃত রাজনৈতিক দলের তালিকা থেকে ৮৬টি দলকে বাদ দেওয়া হয়েছে। এছাড়াও ১৯৫১ সালের জনপ্রতিনিধিত্ব আইনের ২৯এ ধারায় ২৫৩টি দলকে নিষ্ক্রিয় হিসেবে শনাক্ত করা হয়েছে।
PG/CB/NS
(Visitor Counter : 73
নির্বাচনকমিশন
মিজোরামে এক পর্বে ১১ই এপ্রিল ভোট গ্রহণ
নয়াদিল্লি, ০৮ এপ্রিল, ২০১৯
মিজোরামে ভোট গ্রহণ করা হবে আগামী ১১ই এপ্রিল। রাজ্যে একটি লোকসভা কেন্দ্র রয়েছে- মিজোরাম । ৭৮৪৪০৫ জন ভোটদাতা ভোটাধিকার প্রয়োগ করবেন। এদের মধ্যে ৩৮১৯৯১ জন পুরুষ। ৪০২৪০৮ জন মহিলা। ৬ জন অন্যান্য শ্রেণীভুক্ত। মিজোরাম লোকসভা কেন্দ্রে ৬ জন প্রার্থী রয়েছেন।
ত্রিপুরায় যেসমস্ত ব্রু উদ্বাস্তুরা শিবিরে রয়েছেন, তাঁদের জন্য মিজোরাম-ত্রিপুরা সীমান্তে কানমুন-এ ১৫টি বিশেষ বুথ তৈরি করা হয়েছে। সুষ্ঠু নির্বাচনী প্রক্রিয়ার জন্য ১ হাজার ১৭৫টি ভোটগ্রহণ কেন্দ্র খোলা হয়েছে। মিজোরামে সব ভোটদাতার সচিত্র পরিচয়পত্র রয়েছে।
এই লোকসভা কেন্দ্রটির ভোট গ্রহণের জন্য বিজ্ঞপ্তি জারি করা হয়েছিল ১৮ই মার্চ। মনোনয়নপত্র জমা দেওয়ার শেষ দিন ছিল ২৫শে মার্চ। পরের দিন সেগুলি পরীক্ষা করে দেখা হয়। মনোনয়নপত্র প্রত্যাহারের শেষ দিন ছিল ২৮শে মার্চ।
CG/CB/NS
(Visitor Counter : 87
প্রধানমন্ত্রীরদপ্তর
বৃটেনের সাংসদ, বিদেশ, কমনওয়েলথ ও উন্নয়ন উপসচিব মিঃ ডোমিনিক র্যাবের সঙ্গে প্রধানমন্ত্রীর কথা
নতুনদিল্লি, ১৬ই ডিসেম্বর, ২০২০
প্রধানমন্ত্রী শ্রী নরেন্দ্র মোদী, বৃটেনের সাংসদ এবং বিদেশ, কমনওয়েলথ ও উন্নয়ন বিভাগের উপসচিব মিঃ ডোমিনিক র্যাবের সঙ্গে সাক্ষাৎ করেছেন।
শ্রী মোদী বৃটিশ প্রধানমন্ত্রী মিঃ বরিস জনসনের সঙ্গে তাঁর টেলিফোনে আলোচনার কথা উল্লেখ করেছেন। যেখানে কোভিড পরবর্তী সময়ে ভারত ও বৃটেনের মধ্যে অংশীদারিত্বের গুরুত্ব নিয়ে তাঁরা আলোচনা করেছেন। দ্বিপাক্ষিক সম্পর্কের পূর্ণ সম্ভাবনাকে ব্যবসা-বাণিজ্য, বিনিয়োগ, প্রতিরক্ষা ও নিরাপত্তা, অভিবাসন ও যাতায়াত, শিক্ষা, জ্বালানী, জলবায়ু পরিবর্তন ও স্বাস্থ্য ক্ষেত্রে কাজে লাগানোর উপর শ্রী মোদী জোর দিয়েছেন।
বিদেশ সচিব প্রধানমন্ত্রী জনসনের শুভেচ্ছা শ্রী মোদীকে জানিয়েছেন। জলবায়ু পরিবর্তনের ওপর যে উচ্চাকাঙ্খী সম্মেলন সম্প্রতি বৃটেন আয়োজন করেছিল তাতে ভারতের প্রধানমন্ত্রী অংশগ্রহণ করায় তিনি ধন্যবাদ জানান। পারস্পরিক মূল্যবোধ, স্বার্থ এবং অভিন্ন আন্তর্জাতিক সমস্যাগুলি একসঙ্গে সমাধানের জন্য বৃটিশ সরকার ভারতের সঙ্গে সম্পর্ক উন্নয়নে আগ্রহী বলে তিনি জানিয়েছেন।
বিদেশ সচিব র্যাব, ২০২১ সালে ব্রিটেনের সভাপত্বিতে জি-৭ বৈঠকে মিঃ জনসনের ভারতের প্রধানমন্ত্রীকে আমন্ত্রণ জানানোর একটি চিঠি দিয়েছেন। প্রধানমন্ত্রী শ্রী মোদী এই আমন্ত্রণপত্র দেওয়ার জন্য ধন্যবাদ জানিয়েছেন এবং বলেছেন তিনি আমন্ত্রণটি গ্রহণ করলেন।
প্রধানমন্ত্রী জানিয়েছেন ভারতের ৭২ তম সাধারণতন্ত্র দিবস উদযাপনে আগামী মাসে তিনি বৃটিশ প্রধানমন্ত্রীকে স্বাগত জানানোর জন্য অধীর আগ্রহে অপেক্ষা করছেন।